open-index/open-wikipedia-markdown huggingface dataset:
अफ़्रीकी सवाना हाथी

**अफ़्रीकी सवाना हाथी** (; उच्चा.: अफ़्रीकन बुश एलिफैंट), (वैज्ञानिक नाम: **लोक्सोडोंटा अफ़्रीकाना**) अफ़्रीकी हाथी के दो प्रजातियों में से एक है। यह संसार का सबसे बड़ा जीवित स्थलीय जानवर है। इसके पैर से कंधे तक की ऊँचाई लगभग 3.96 मीटर और शरीर का वजन लगभग 10.4 टन तक होता है। यह मूल रूप से अफ़्रीका महादेश के 37 देशों में पाया जाता है। इसका निवास स्थान आमतौर पर जंगलों में, घास के मैदानों में एवं कृषि योग्य भूमि पर होता है।

## चारित्रिक विशेषता
अफ़्रीकी सवाना हाथी एक सामाजिक स्तनपायी जानवर है। यह गाय, भेड़िया आदि जानवरों की तरह झुंड में यात्रा करना पसंद करता है। यह एक शाकाहारी जानवर है, जो घास, लताओं, जड़ी-बूटियों, पत्तियों और छाल को भोजन के रूप में ग्रहण करता है। इस प्रजाति की मादा हाथियों में मासिक धर्म चक्र तीन से चार महीनों तक चलता है। ये मादा हाथी 22 महीनों तक गर्भवती रहती हैं, जो किसी भी स्तनपायी की सबसे लंबी गर्भधारण अवधि है।

## शारीरिक गठन
अफ़्रीकी सवाना हाथी की त्वचा सामान्यतः भूरे रंग की होती है। इसके शरीर पर बाल कम पाए जाते हैं। इसके कान काफ़ी बड़े होते हैं, जो इसके पूरे कंधे को ढक लेते हैं। इसके कान का आकार 2 मीटर × 1.5 मीटर (6 फीट 7 इंच × 4 फीट 11 इंच) तक हो सकता है। इसके कान नुकीले और त्रिकोणीय आकार के होते हैं। गर्मी के दिनों में हवा के प्रवाह को बनाए रखने के लिए यह अपने कानों को जोर से फड़फड़ाता है, इस प्रक्रिया के दौरान इसके शरीर की रक्त वाहिकाएँ उजागर हो जाती है जिससे गर्म मौसम के नकारात्मक प्रभाव इसके शरीर पर नहीं पड़ते। अतः इसके बड़े कान इसके शरीर की गर्मी को कम करने में भी मदद करते हैं। इसका पश्चकपाल तल आगे की ओर झुका हुआ होता है और इसका पिछला भाग अवतल आकार का होता है। इसके मजबूत दाँत बाहर की ओर मुड़े हुए और आगे की ओर निकले हुए होते हैं। इसकी लंबी सूंड दो अंगुलियों के समान नोक वाली होती है।अफ़्रीकी सवाना हाथी की ऊँचाई 10 से 13 फीट (लगभग 3 से 4 मीटर) तक हो सकती है। इसका विशाल आकार इसे संसार का सबसे बड़ा जीवित स्थलीय जानवर बनाता है।

## आवास
अफ़्रीकी सवाना हाथी मूल रूप से उप-सहारा अफ़्रीका के युगांडा, केन्या, तंजानिया, बोत्सवाना, जिम्बाब्वे, नामीबिया, जाम्बिया और अंगोला में पाया जाता है। इस प्रजाति के हाथियों को विभिन्न प्रकार के आवासों के बीच घूमता हुआ देखा गया है। इनमें उपोष्णकटिबंध, समशीतोष्ण और शुष्क मौसम वाले वन, जल से भरे घास के मैदान, घने वन, आर्द्रभूमि आदि शामिल हैं। अफ़्रीकी सवाना हाथी को समुद्र तल से लेकर पर्वत के ढलान तक हर क्षेत्र में देखा जा सकता है। यह माली और नामीबिया के रेगिस्तानी और अर्ध-रेगिस्तानी इलाकों में भी पाया जाता है। इथोपिया में समुद्र तल से 2,500 मीटर (8,200 फीट) तक की ऊँचाई पर भी इन्हें देखा गया है।

## वर्तमान स्थिति
औद्योगीकरण के विकास के बाद से अफ़्रीकी सवाना हाथी के निवासस्थान में कमी दर्ज़ की गई है। इस कारण हाथी की यह विशाल प्रजाति विलुप्ति के कगार पर खड़ी है। इसके अलावा अंतर्राष्ट्रीय बाजार में इसके दाँतों की ख़ूब माँग होने के कारण लंबे समय से इसका अवैध शिकार भी किया जा रहा है। 2021 में इनकी संख्या में आई कमी को देखते हुए आईयूसीएन लाल सूची में इस प्रजाति को लुप्तप्राय जानवर के रूप में सूचीबद्ध किया गया है।

## इन्हें भी देखें
*अफ़्रीकी हाथी
*एशियाई हाथी
## सन्दर्भ

श्रेणी:वन्य प्राणी
श्रेणी:हाथी
ओ मेरे देश की मिट्टी

**ओ मेरे देश की मिट्टी** एक रवींद्रसंगीत है| यह एक देशात्मबोधक गाना है| इसकी रचनाकाल १९०५ ख्रीष्टाव्द (१३१२ बंगाव्द) में थी| गाने की स्वरलिपिकार इंदिरा देवी चौधुराणी हैं| https://www.geetabitan.com/lyrics/O/o-aamar-desher-maati-lyric.html  
यह गाना बंगभंग रोध आंदोलन के समर्थन में लिखा गया था| https://link.springer.com/book/10.1007/978-81-322-3696-2,
https://link.springer.com/chapter/10.1007/978-81-322-3696-2_3 ,

## पाठ



ओ मेरे देश की मिट्टी, आपके ऊपर मैने सर झुकाया
आपमें विश्वमयी का, आपमें धरती माँ का पल्लू बिछाया||

आप घुल गए हो मेरे शरीर के अंदर,
आप मिल गए हो मेरे तन और मन पर,
आपकी वह सांवली रंग की कोमल सूरत दिल से लगाया||

ओ मम्मी, आपके गोद में जनम मेरा, मरण आपके सीने में
आपके ऊपर खेल-कूद मेरा दुःख-सुख में
आपने चावल मुँह में भरके दिया,
आपने ठंडा पानी मुझे है पिलाया,
आप हैं सबकुछ-सहा, सबकुछ-वहा मैया के मैया||

ओ माँ, बहुत आपका खा लिया है, बहुत ले लिया माँ
पर मैं जानता नहीं हूँ कि क्या मैंने आपको दे दिया माँ! 
मेरा जनम गया बेकार कामों पर,
मैंने बिताया दिन घर के कोने पर--
आपने बेकार मुझे शक्ति दिया है शक्तिदाता||



## तथ्यसूत्र
१. "Song o amar desher mati | Lyric and History"। www.geetabitan.com। संग्रह की  तारीख  २०२०-०७-२८।

२. सेन , कृष्ण (२०१७ )। "1910 and the Evolution of Rabindranath Tagore's Vernacular Nationalism"। तुतेजा, के.एल .; चक्रबर्ती , कौस्तभ । Tagore and Nationalism (अंग्रेज़ी भाषा में)। स्प्रिंगर। पृष्ठ 42। आईएसबीएन 9788132236962।

३. बौंगोभौंगो आन्दोलोन ओ रोबिंद्रोनाथ| arts.bdnews24.com।६ अगस्त २०१२।१ दिसंबर २०२० तारीख में मूल से आर्काइव किया गया।संग्रह की  तारीख ६ मई २०२०।
जेम्स रोड्रिगेज

**जेम्स रोड्रिगेज** () एक कोलंबियाई पेशेवर फुटबॉलर है जो कोलंबिया की राष्ट्रीय टीम के लिए मिडफील्डर या विंगर (Winger) के रूप में खेलते हैं। फुटबॉल मैदान पर उनकी तकनीक, खेल निर्माण कौशल तथा दूरदर्शिता के लिए उनकी प्रशंसा की जाती है और अक्सर उन्हें उनके हमवतन कार्लोस वाल्डेरामा का उत्तराधिकारी माना जाता है।

जेम्स ने अपने करियर की शुरूआत 2006 में कोलंबियाई पेशेवर फुटबॉल क्लब एनविगाडो से की और फिर 2008 में अर्जेंटीना के स्पोर्ट्स क्लब बैनफील्ड में शामिल हो गए। 2010 में जेम्स पोर्टो से जुड़ गए और क्लब में अपने तीन वर्षों के दौरान कई ट्रॉफियां और व्यक्तिगत पुरस्कार जीते। 2014 में जेम्स £6.3 करोड़ के स्थानांतरण शुल्क पर ए एस मोनाको से रियल मैड्रिड में चले गए। जेम्स उस समय के सबसे महंगे खिलाड़ियों में से एक थे। उन्होंने सबसे महंगे कोलंबियाई फुटबॉल खिलाड़ी के रूप में रेडमेल फाल्काओ को पीछे छोड़ दिया। मैड्रिड के साथ अपने पहले ही वर्ष में उन्हें सत्र की ला लीगा टीम में नामित किया गया और उन्होंने ला लीगा सर्वश्रेष्ठ मिडफील्डर का पुरस्कार जीता। 2017 में उन्होंने जर्मन क्लब बायर्न म्यूनिख के लिए दो साल के ऋण समझौते (Loan deal) पर हस्ताक्षर किए। 2020 की गर्मियों में उन्होंने प्रीमियर लीग क्लब एवर्टन एफसी के साथ करार किया।

जेम्स ने अपने अंतरराष्ट्रीय करियर की शुरुआत कोलंबिया की अंडर-20 टीम के साथ की, जिसके साथ उन्होंने 2011 टूलॉन टूर्नामेंट जीता। उन्होंने 2011 फीफा अंडर-20 विश्व कप के दौरान टीम की कप्तानी भी की। टूर्नामेंट में उनके प्रदर्शन के कारण उन्हें 20 साल की उम्र तक नियमित रूप से वरिष्ठ टीम में बुलाया जाने लगा। उन्होंने 2014 और 2018 फीफा विश्व कप में कोलंबिया का प्रतिनिधित्व किया और 2014 फीफा विश्व कप में गोल्डन बूट जीता। जेम्स के इस प्रदर्शन के कारण उन्हें कप की ऑल स्टार टीम में भी शामिल किया गया। 

## सन्दर्भ

## बाहरी कड़ियाँ

* रियल मैड्रिड आधिकारिक प्रोफ़ाइल

श्रेणी:1991 में जन्मे लोग
श्रेणी:जीवित लोग
श्रेणी:फुटबॉल खिलाड़ी
नए साल का संकल्प

नए साल का संकल्प (अंग्रेजी़:New Year's resolution) नए वर्ष के अवसर पर लिए जाने वाले संकल्प की परंपरा है। यह पश्चिम दुनिया में आम तौर पर प्रचलित है  लेकिन यह पूर्वी दुनिया में भी प्रचलित है। इसमें कोई व्यक्ति एक कैलेंडर वर्ष की शुरुआत में अच्छी आदतों को शुरू करने एवं अवांछित   व्यवहार को बदलने का संकल्प लेता है। 
## धार्मिक उत्पत्ति
लगभग 2000 ईसा पूर्व, बेबीलोनियाई ने अकितु (वसंत विषुव से शुरू) नामक 12-दिवसीय त्योहार के दौरान नया साल मनाया। यह फसल बोने,अपने राजा को ताज पहनने और उधार लिए गए कृषि उपकरण वापस करने और अपना कर्ज चुकाने का वादा करने के लिए खेती के मौसम की शुरुआत के अवसर पर किया गया था। 

संकल्पों की परंपरा काफी प्राचीन है बेबीलोनियन नव वर्ष को प्राचीन रोमन द्वारा अपनाया गया था। हालाँकि यह अंततः 46 ईसा पूर्व में जूलियन कैलेंडर के साथ बदल गया। जूलियन कैलेंडर ने 1 जनवरी से नए साल का प्रारंभ माना। प्रत्येक वर्ष भगवान जानूस से वादा करके नए साल के संकल्प की शुरूआत की गई। भगवान जानूस के नाम पर हीं जनवरी के महीने का नाम रखा गया है। 

## भागीदारी
ऐनी हैल्केट की 1671 की डायरी में 2 जनवरी को "रिज़ॉल्यूशन" शीर्षक से एक प्रविष्टि शामिल है। जिसमें मुख्य रूप से बाइबिल छंदों से ली गई कई धार्मिक प्रतिज्ञाएं शामिल थीं, जैसे "मैं अब और अपमान नहीं करूंगी।" 
19वीं सदी की शुरुआत तक, लोगों में संकल्प लेने (और उन्हें पूरा करने में विफल रहने) की प्रवृत्ति आम तौर पर मिलती थी और उस पर व्यंग्य किया जाता था।

## इन्हें भी देखें
चंद्र नव वर्ष

## सन्दर्भ

## बाहरी कड़ियाँ
* नए साल के संकल्प जो आपकी जिंदगी बदल देंगे

श्रेणी:नववर्ष उत्सव
श्रेणी:योजना
श्रेणी:व्यक्तित्व सिद्धांत
फीफा विश्व कप ट्रॉफी

**फीफा विश्व कप ट्रॉफी** ठोस सोने से बनी ट्रॉफी है जो कि फुटबॉल प्रतियोगिता फीफा विश्व कप के विजेताओं को प्रदान की जाती है। 1930 में विश्व कप आयोजित होने के बाद से दो ट्रॉफियों का उपयोग किया गया है। 1930 से 1970 तक जूल्स रिमेट ट्रॉफी और 1974 से आज तक फीफा विश्व कप ट्रॉफी। यह खेल इतिहास की सबसे महंगी ट्रॉफियों में से एक है, जिसकी कीमत 144 करोड़ रूपए आंकी गई है।

पहली ट्रॉफी को मूल रूप से **विक्ट्री** नाम दिया गया था। लेकिन बाद में फीफा अध्यक्ष जूल्स रिमेट के सम्मान में इसका नाम बदल दिया गया। यह चांदी और लाजवर्द से बनी थी जिसपे सोना चढ़ाया हुआ था। इसमें विजय की यूनानी देवी नीके को दर्शाया गया था। ब्राज़ील ने 1970 में ये ट्रॉफी जीत ली थी। मूल जूल्स रिमेट ट्रॉफी 1983 में चोरी हो गई और कभी वापस नहीं मिली।

इसके बाद 1974 में एक ट्रॉफी पेश की गई, जिसे "फीफा विश्व कप ट्रॉफी" कहा जाता है। इसके 13 सेंटीमीटर की सतह पर मैलासाइट लगा हुआ है और ये 18 कैरेट सोने से बनी है। यह 36.5 सेंटीमीटर ऊंची है और इसका वजन 6.175 किलोग्राम (13.61 पाउंड) है। इसमें पृथ्वी को थामे हुए दो मानव आकृतियों को दर्शाया गया है। 2022 विश्व कप की विजेता अर्जेंटीना ट्रॉफी की वर्तमान धारक है।

2005 के बाद से कभी भी विजेता टीम को असली ट्रॉफी नहीं दी जाती है। उनको हमेशा एक डुप्लीकेट ट्रॉफी दी जाती जो कि कांस्य से बनी होती है। उसपर सोने की परत चढ़ी होती है। असली ट्रॉफी केवल जश्न मनाने के समय टीम को प्रदान की जाती है। बाकी समय वह ज्यूरिख स्थित फीफा के मुख्यालय में रखी होती है।

## सन्दर्भ

श्रेणी:फीफा विश्व कप
मारियो बालोटेली

**मारियो बालोटेली** () इटली के एक पेशेवर फुटबॉलर हैं जो स्विस सुपर लीग क्लब सियन के लिए स्ट्राइकर के रूप में खेलते हैं।

बालोटेली ने अपने पेशेवर फुटबॉल करियर की शुरुआत 2005 में फुटबॉल क्लब लुमेज़ेन से की थी। 2007 में वह इंटर मिलान में शामिल हो गए। उन्होंने 2010 में मिलान के साथ सीरी ए, कोपा इटालिया और चैंपियंस लीग तीनों ट्राफियां जीतीं। मिलान से निकलकर बालोटेली मैनचेस्टर सिटी से जुड़े तथा क्लब के साथ एफए कप और प्रीमियर लीग खिताब जीते। 2014 में प्रीमियर लीग क्लब लिवरपूल में शामिल होने से पहले वह जनवरी 2013 में इटली वापस लौटें और एसी मिलान से जुड़े। 

बालोटेली ने इटली की राष्ट्रीय टीम के लिए अपना पहला मैच 2010 में आइवरी कोस्ट के खिलाफ खेला। उन्होंने इटली के लिए 30 से अधिक मैच खेले हैं और यूईएफए यूरो 2012, 2013 फीफा कन्फेडरेशन कप तथा 2014 फीफा विश्व कप में अपने देश का प्रतिनिधित्व किया। उन्होंने यूरो 2012 के सेमीफाइनल में जर्मनी के खिलाफ दो गोल करके इटली को फाइनल में पहुंचने में मदद की। बालोटेली ने कन्फेडरेशन कप में इटली के साथ कांस्य पदक जीता।

## प्रारंभिक जीवन
बालोटेली का जन्म पलेर्मो, इटली में हुआ था। जब वह दो वर्ष के थे तब उनका परिवार लोम्बार्डी के ब्रेशिया प्रांत में चला गया। 1993 में जब वह तीन वर्ष के थे उनका अपना परिवार उनकी स्वास्थ्य देखभाल आवश्यकताओं के लिए भुगतान करने में असमर्थ था तब उन्हें बालोटेली परिवार के देखभाल में रखा गया।

## सन्दर्भ

## बाहरी कड़ियाँ

* 

श्रेणी:1990 में जन्मे लोग
श्रेणी:जीवित लोग
श्रेणी:फुटबॉल खिलाड़ी
भारत में आपातकाल की स्थिति

**आपातकाल** सम्पूर्ण देश या फिर किसी भी राज्य की वह असंतुलित स्थिति है जिसमें संवैधानिक और प्रशासनिक संतुलन छिन्न भिन्न हो जाते हैं। भारत के संविधान में राष्ट्रपति की कुछ शक्तियों के बारे में लिखा गया है—कि राष्ट्रपति कब किस तरह की शक्ति का प्रयोग कर सकता है उन्हीं शक्तियों में से एक शक्ति आपातकाल की है। जब सम्पूर्ण देश या किसी राज्य पर अकाल, बाहरी देशों के आक्रमण या आंतरिक प्रशासनिक अव्यवस्थता आदि की स्थिति आती है तो उस समय उस क्षेत्र की सभी राजनैतिक और प्रशासनिक शक्तियाँ राष्ट्रपति के हाथों में चली जाती हैं।
## भारत में आपातकाल की स्थिति
अब तक भारत में कुल तीन बार आपातकाल लग चुका है जिसमें वर्ष 1962, 1971 तथा 1975 में अनुच्छेद 352 के अंतर्गत राष्ट्रीय आपातकाल लगाया गया था।
#**पहला उदाहरण** 26 अक्टूबर 1962 से 10 जनवरी 1968 के बीच भारत चीन युद्ध के दौरान हुआ था, जब "भारत की सुरक्षा" को "बाहरी आक्रमण से खतरा" घोषित किया गया था। 
#**दूसरी उदाहरण** 3 से 17 दिसंबर 1971 के बीच की है, जो मूल रूप से भारत-पाकिस्तान युद्ध  के दौरान घोषित की गई थी।
#**तीसरी उद्घोषणा** इंदिरा गांधी के प्रधानमंत्रित्व काल में राजनीतिक अस्थिरता की विवादास्पद परिस्थितियों में हुई थी, जब "आंतरिक गड़बड़ी" के आधार पर आपातकाल की घोषणा की गई थी। यह उद्घोषणा इलाहाबाद उच्च न्यायालय के एक फैसले के तुरंत बाद की गई, जिसने 1971 के भारतीय आम चुनाव में रायबरेली से प्रधान मंत्री के चुनाव को रद्द कर दिया। उन्हें अपने पद पर बने रहने की वैधता को चुनौती देते हुए अगले 6 वर्षों तक चुनाव लड़ने से भी प्रतिबंधित कर दिया गया था। इंदिरा गांधी ने अपना कार्यकाल मजबूत करने के लिए तत्कालीन राष्ट्रपति फखरुद्दीन अली अहमद से आपातकाल की घोषणा करने की सिफारिश की।
## सन्दर्भ
श्रेणी: भारत में आपातकालीन कानून 
श्रेणी:भारत का संविधान 
श्रेणी:भारत में कानून
पूर्ण चंद्र

**पूर्ण चंद्र** या **पूर्णिमा** (), चंद्रमा की वह स्थिति है जब चाँद पृथ्वी से पूर्ण रूप से प्रकाशित दिखाई पड़ता है। ऐसा तब होता है जब पृथ्वी, सूर्य और चंद्रमा के बीच स्थित होती है। दूसरे शब्दों में, जब सूर्य और चंद्रमा के मध्य 180° का कोण बनता है। इसका अर्थ यह है कि पृथ्वी के सम्मुख वाला चंद्रमा का गोलार्द्ध पूरी तरह से सूर्य के प्रकाश में होता है और वह एक गोलाकार तश्तरी के रूप में दिखाई देता है।

पूर्ण चंद्र की घटना महीने में लगभग एक बार होती है। एक पूर्ण चंद्र और अगले पूर्ण चंद्र के बीच का समय अंतराल (पुनरावृत्ति) औसतन लगभग 29.53 दिन होता है। इसे एक 'चंद्र माह' माना जाता है। इसलिए, उन चंद्र कैलेंडरों में जिनमें प्रत्येक माह नए चाँद (अमावस्या) के दिन शुरू होता है, पूर्ण चंद्र (पूर्णिमा) माह के 14वें या 15वें दिन पड़ती है। चूंकि एक माह में केवल पूर्ण दिन होते हैं (कोई आधा दिन नहीं हो सकता), इसलिए चंद्र कैलेंडर में एक महीना 29 या 30 दिन लंबा होता है। 
## विशेषताएँ
पूर्ण चंद्र की घटना को अक्सर पूरी रात की घटना माना जाता है, हालाँकि पृथ्वी से देखा जाने वाला चाँद का आकार लगातार बढ़ता या घटता रहता है। ऐसे में, तकनीकी रूप से **पूर्ण चंद्र** उसी क्षण होता है जब चाँद का बढ़ना (Waxing) समाप्त होता है और घटना (Waning) शुरू होता है।

धरती के किसी स्थान से पूर्ण चंद्रमा का आंशिक या आधा भाग ही दिखाई दे सकता है। कई स्थानों से तो पूर्ण चंद्र की ठीक उसी घटना का दिखाई देना संभव ही नहीं होता, क्योंकि उस विशेष समय पर वह स्थान धरती के दूसरी तरफ के गोलार्द्ध में होता है और वहाँ दिन होता है।

चंद्रमा की कक्षा, पृथ्वी के कक्षीय तल से लगभग 5.145° झुकी हुई है। इसलिए चाँद आम तौर पर पूर्ण चंद्र की स्थिति में सूर्य से बिल्कुल ठीक विपरीत नहीं होता है। यही कारण है कि चंद्र ग्रहण वाली रातों को छोड़कर, पूर्ण चंद्र आमतौर पर "पूरी तरह से पूर्ण" (यानी पूर्णतया सिज़िगी अवस्था में) नहीं होता है।

## सन्दर्भ

श्रेणी:चंद्रमा
श्रेणी:भौतिकी
श्रेणी:चंद्रविज्ञान
गोल्ड (2022 मलयालम फ़िल्म)

**गोल्ड** 2022 मलयालम भाषा की कॉमेडी ड्रामा फ़िल्म है, जिसे अल्फोंस पुथ्रेन द्वारा लिखित, निर्देशित और संपादित किया गया है। इसका निर्माण पृथ्वीराज प्रोडक्शंस की सुप्रिया मेनन और मैजिक फ्रेम्स के लिस्टिन स्टीफ़न द्वारा संयुक्त रूप से किया गया था। फ़िल्म में पृथ्वीराज सुकुमारन और नयनतारा के साथ-साथ दीप्ति सती, मल्लिका सुकुमारन, शम्मी थिलाकन, लालू एलेक्स, बाबूराज, अजमल अमीर, शांति कृष्णा, जगदीश, कृष्णा शंकर, रोशन मैथ्यू, विनय फोर्ट, शबरीश वर्मा और सैजू कुरुप जैसे सहायक कलाकार हैं। 

फ़िल्म के लेखन, संपादन और निर्देशन के अलावा, पुथ्रेन ने फिल्म की स्टंट कोरियोग्राफी, दृश्य प्रभाव, रंग ग्रेडिंग और एनीमेशन पर भी काम किया। यह ‘‘*प्रेमम*’’ (2015) के सात साल बाद निर्देशन में उनकी वापसी का प्रतीक है। इस फ़िल्म की मुख्य फोटोग्राफी सितंबर 2021 में शुरू हुई और जून 2022 में समाप्त हुई।

## फ़िल्म निर्माण
फ़िल्म बनाने की शुरुआत 8 सितंबर 2021 को एक पूजा समारोह के साथ हुई। मूल रूप से केरल के भीतर शूटिंग करने की योजना बनाई गई थी। राज्य में कोविद-19 महामारी प्रतिबंधों के कारण फ़िल्म को पृथ्वीराज प्रोडक्शंस की सुप्रिया मेनन और मैजिक फ्रेम्स के लिस्टिन स्टीफ़न के निर्देशन में केरल के बाहर बनाया गया। ‘‘प्रेमम’’ के छह साल के अंतराल के बाद पुथ्रेन किसी फिल्म का निर्देशन कर रहे थे।
 
## जारी
इस फ़िल्म को सितंबर 2022 में ओणम के दौरान जारी किया जाना था, किंतु पोस्ट-प्रोडक्शन में देरी के कारण इसे उस समय रिलीज़ नहीं किया गया। अंततः 1 दिसंबर 2022 में यह सिनेमाघरों लाई गई, जहाँ इसे आलोचकों से नकारात्मक समीक्षा मिली किंतु बॉक्सऑफ़िस में इस फ़िल्म ने धमाल मचा दिया।

## सन्दर्भ

## बाहरी कड़ियाँ
* 

श्रेणी:फ़िल्म
श्रेणी:मलयालम
श्रेणी:मलयालम फ़िल्में
श्रेणी:कॉमेडी-ड्रामा फ़िल्में
मैरिएन बाख़मीयर

मैरिएन बाख़मीयर (3 जून 1950 - 17 सितंबर 1996) एक जर्मन महिला थी जिसने 1981 में ल्यूबेक के जिला न्यायालय में अपनी बच्ची ‘‘अन्ना’’ के बलात्कारी और हत्यारे की गोली मारकर हत्या कर दी थी। इस मामले ने व्यापक मीडिया कवरेज और सार्वजनिक बहस छेड़ दी। परिणामस्वरूप, बाख़मीयर को हत्या और अवैध रूप से बंदूक रखने का दोषी ठहराया गया। उसे छह साल की सजा सुनाई गई लेकिन तीन साल की सजा के बाद जमानत पर उसे रिहा कर दिया गया। अग्नाशय के कैंसर का पता चलने के बाद जर्मनी लौटने से पहले बाख़मीयर विदेश चली गईं। 46 वर्ष की आयु में उनकी मृत्यु हो गई और उन्हें ल्यूबेक के बर्गटॉर क़ब्रिस्तान में उनकी बेटी अन्ना के बग़ल में दफ़नाया गया।

## जन्म
मैरिएन बाख़मीयर का जन्म 3 जून 1950 को हुआ था।  

## परिवार
वे पश्चिम जर्मनी के लोअर सैक्सोनी में हिल्डेशाइम के पास छोटे से शहर सारस्टेड में पली बढ़ीं, जहाँ उनके माता-पिता द्वितीय विश्व युद्ध के बाद पूर्वी प्रशिया से भाग गए थे। उनके पिता वैफ़ेन-एसएस (नाज़ी पार्टी के अर्धसैनिक शुट्ज़स्टाफ़ेल की लड़ाकू शाखा) के सदस्य थे। उनका पालन-पोषण एक रूढ़िवादी घर में कट्टर धार्मिक माता-पिता के बीच हुआ। उनके पिता एक रूढ़िवादी आधिकारिक व्यक्ति थे, जो बहुत शराब पीते थे और अपना अधिकांश समय घर के पास एक बार में बिताते थे। शराब पीने से उनके पिता और अधिक आक्रामक हो गए थे। उनके माता-पिता का तलाक हो गया था और उनकी माँ ने बाद में दूसरी शादी कर ली। अंततः मैरिएन बाख़मीयर को उसकी माँ ने घर से बाहर निकाल दिया था।

## सन्दर्भ

## बाहरी कड़ियाँ
* 

श्रेणी:महिला
श्रेणी:जर्मनी के लोग
जेलर (फिल्म)

**जेलर** 2023 की भारतीय तमिल भाषा की एक्शन कॉमेडी फिल्म है, जो नेल्सन द्वारा लिखित और निर्देशित है और सन पिक्चर्स के कलानिधि मारन द्वारा निर्मित है। इसमें रजनीकांत मुख्य भूमिका में हैं। और जैकी श्रॉफ, शिवा राजकुमार, सुनील, राम्या कृष्णन, विनायकन, मिरना मेनन, तमन्नाह और वसंत रवि सहायक भूमिकाओं में हैं। शुरुआत में फिल्म की घोषणा फरवरी 2022 में की गई थी। उस समय फिल्म का शीर्षक थलाइवर 169 था। जो रजनीकांत की 169वीं फिल्म थी, इसलिए इसका यह शीर्षक पड़ा लेकिन आधिकारिक रूप से फिल्म को जेलर शीर्षक के साथ ही इसका घोषणा जून 2022 में किया गया। इस फिल्म की मुख्य फोटोग्राफी अगस्त 2022 में चेन्नई में शुरू हुई और जून 2023 में समाप्त हुई। 

यह फिल्म 10 अगस्त 2023 को रिलीज हुई थी। इस फिल्म के संगीत अनिरुद्ध रविचंद्र द्वारा रचित है। 10 फरवरी 2022 को सन पिक्चर्स ने आधिकारिक तौर पर रजनीकांत अभिनीत और नेल्सन द्वारा निर्देशित अपनी अगली फिल्म की घोषणा की। सिनेमैटोग्राफी का संचालन विजय कार्तिक कन्नन द्वारा किया किया गया है, और संपादन आर. निर्मल द्वारा। यह रजनीकांत के साथ नेल्सन की पहली फिल्म भी है। 

इस फिल्म की पहली टेस्ट शूट जुलाई 2022 के अंत में चेन्नई में हुआ। और मुख्य फोटोग्राफी 3 अगस्त को हैदराबाद में शुरू होने वाली थी। हालाँकि, हैदराबाद में हड़ताल के कारण फिल्मांकन की शुरुआत अनिश्चित काल के लिए विलंबित हो गई, जिसके कम से कम तीन सप्ताह तक चलने की उम्मीद थी। फिल्मांकन अंततः 22 अगस्त को चेन्नई में शुरू हुआ। अक्टूबर तक, कुड्डालोर में भी फिल्मांकन हो रहा था। जनवरी 2023 में, जैसलमेर में एक छोटा फिल्मांकन कार्यक्रम शुरू हुआ। अगले महीने, मैंगलोर में साधु कोकिला के साथ फिल्मांकन शुरू हुआ, जिसमें कन्नड़ संस्करण में योगी बाबू की भूमिका को दोहराया गया था। फिल्म की मुख्य फोटोग्राफी 1 जून 2023 तक पूरी कर ली गई थी।

## सन्दर्भ

श्रेणी:तमिल फ़िल्में
कैथरीन लैंगफोर्ड

**कैथरीन लैंगफोर्ड** (; जन्म: 29 अप्रैल 1996) ऑस्ट्रेलियाई अभिनेत्री हैं। कई स्वतंत्र फिल्मों में दिखाई देने के बाद, उन्हें नेटफ्लिक्स टेलीविजन श्रृंखला *थर्टीन रीज़न्स व्हाय* (2017-2018) में हन्ना बेकर के रूप में अभिनय करने का मौका मिला। इससे उन्हें सफलता मिली है। इस किरदार के लिए उन्हें गोल्डन ग्लोब पुरस्कार नामांकन प्राप्त हुआ था। वह *लव, साइमन* (2018) और *[[नाइव्स आउट]]* (2019) फिल्मों में दिखाई दी हैं। उन्होंने डार्क कॉमेडी *स्पॉन्टेनियस* (2020) और नेटफ्लिक्स श्रृंखला *कर्स्ड* (2020) में मुख्य भूमिका निभाई है।

कैथरीन पहली बार कई छोटी स्वतंत्र फिल्मों में दिखाई दी, जिनमें *स्टोरी ऑफ मिस ऑक्सीजन* (2015), *इम्परफेक्ट क्वाड्रेंट* (2016), और *डॉटर* (2016) शामिल हैं। उन्होंने डॉटर में मुख्य किरदार निभाया, जो 2016 के कान फ़िल्मोत्सव में दिखाई गई थी। इसके बाद वह अपनी पहली फीचर फिल्म, *द मिसगाइडेड* में दिखाई दीं। यह शैनन अलेक्जेंडर की एक स्वतंत्र कॉमेडी-ड्रामा फ़िल्म थी जिसे जनवरी 2018 में जारी किया गया था। अक्टूबर 2018 में, उन्हें *[[अवेंजर्स: एंडगेम]]* में लिया गया था। हालाँकि, जब स्क्रीनिंग में दर्शकों को उनका दृश्य भ्रमित करने वाला लगा तो अंतिम फिल्म से उनके दृश्य काट दिए गए।

कैथरीन का जन्म पर्थ, वेस्टर्न ऑस्ट्रेलिया में हुआ था और उनका पालन-पोषण पर्थ में ही हुआ है। वह एलिजाबेथ लैंगफोर्ड, एक बाल रोग विशेषज्ञ और स्टीफन लैंगफोर्ड की सबसे बड़ी बेटी हैं। उनकी छोटी बहन, जोसेफिन लैंगफोर्ड भी एक अभिनेत्री हैं।

## सन्दर्भ

श्रेणी:ऑस्ट्रेलियाई अभिनेता
श्रेणी:1996 में जन्मे लोग
श्रेणी:जीवित लोग
श्रेणी:हॉलीवुड अभिनेता
ज़ूलैंडर

**ज़ूलैंडर** () 2001 की अमेरिकी हास्य फ़िल्म है। इसका निर्देशन बेन स्टिलर ने किया है और वह ही फ़िल्म के मुख्य अभिनेता हैं। फ़िल्म में, डेरेक ज़ूलैंडर (बेन स्टिलर), एक मंदबुद्धि सुपर मॉडल है। फैशन उद्योग के शीर्ष लोग, जैकोबिम मुगातु (विल फेरेल) और डेरेक के एजेंट मॉरी बॉलस्टीन (जेरी स्टिलर) को मलेशिया के प्रधानमंत्री (वुडरो असाई) की हत्या करने के लिए कहा जाता है। मलेशिया के प्रधानमंत्री ऐसे कानून पास करने वाले होते हैं जिससे उनके कारोबार को नुकसान पहुंचेगा। मुगातु और बॉलस्टीन ज़ूलैंडर का ब्रेनवॉश करके उससे हत्या कराने की योजना बनाते हैं।

इसी बीच, ज़ूलैंडर के पास कई व्यक्तिगत और करियर समस्याएं बनी हुई हैं। जिनमें से है एक है उसकी गिरती लोकप्रियता। उसका परिवार मॉडलिंग में जाने के लिए उससे निराश है। वह भी अपने असली उद्देश्य को खोजने की कोशिश करता है। क्योंकि उसे लगता है कि वह एक मॉडल नहीं कुछ और बनने के लिए पैदा हुआ है। बाद में, पत्रकार मटिल्डा जेफ़्रीज़ (क्रिस्टीन टेलर) को हत्या की इस योजना के बारे में पता चल जाता है और वह डेरेक ज़ूलैंडर को इसके बारे में सूचित करती है। डेरेक अपने प्रतिस्पर्धी मॉडल हेंसल (ओवेन विल्सन) के साथ मेल-मिलाप कर लेता है। फिर तीनों प्रधानमंत्री की हत्या को रोकने की कोशिश करते हैं।

फैशन उद्योग पर व्यंग्य करते हुए इस फिल्म को आलोचकों से आम तौर पर सकारात्मक समीक्षा मिली और यह बॉक्स-ऑफिस पर सफल रही। एक अगली कड़ी, ज़ूलैंडर 2 को फरवरी 2016 में रिलीज़ किया गया था। उसे नकारात्मक समीक्षा मिली।

## सन्दर्भ

## बाहरी कड़ियाँ
* 

श्रेणी:2001 की फ़िल्में
श्रेणी:अमेरिकी फ़िल्में
श्रेणी:अंग्रेज़ी फ़िल्में
ब्लैक ऐडम (फ़िल्म)

***ब्लैक एडम*** 2022 की अमेरिकी फिल्म है जो इसी नाम के महानायक (सुपरहीरो) पर आधारित है। यह डीसी (कॉमिक्स) के एक चरित्र पर आधारित है। इस फ़िल्म के निर्माता न्यू लाइन सिनेमा, डीसी फिल्म्स, सेवन बक्स प्रोडक्शंस और फ्लिनपिक्चर कंपनी हैं तथा वितरक वार्नर ब्रदर्स पिक्चर्स है। फिल्म का निर्देशन जैम कोलेट-सेरा ने किया था और इसे एडम स्ज़्टिकेल, रोरी हैन्स और सोहराब नोशिरवानी ने लिखा था। इसमें ड्वेन जॉनसन ने ब्लैक एडम की भूमिका निभाई है, जो एक प्राचीन अतिमानव है। इसे पुरातत्वविदों के एक समूह ने काहंदक राष्ट्र को अपराध सिंडिकेट इंटरगैंग से मुक्त कराने के लिए जादुई क़ैदखाने से मुक्त किया है। इसके स्थानीय नेता ने राष्ट्र पर कब्ज़ा करने के लिए पुरानी निशानी सब्बाक का मुकुट हथियाने की योजना बनाई है। एल्डिस हॉज, नूह सेंटीनो, सारा शाही, मारवान केनज़ारी, क्विंटेसा स्विंडेल और पियर्स ब्रॉसनन ने सहायक भूमिका निभाई है।

ब्लैक एडम का विश्व प्रीमियर 3 अक्टूबर, 2022 को मैक्सिको सिटी में हुआ था। 21 अक्टूबर को संयुक्त राज्य अमेरिका में रिलीज़ किया गया था। फिल्म को आलोचकों से मिश्रित समीक्षा मिली। इस फिल्म ने 393 मिलियन डॉलर कमाया। 

## निर्माण
इस फ़िल्म को न्यू लाइन सिनेमा में शाज़म! की अगली कड़ी के रूप में लाया गया जो कि 2000 के दशक की शुरुआत में डीसी कॉमिक्स के चरित्र कैप्टन मार्वल पर आधारित है। फ़िल्म का शीर्षक जादूगर शाज़म की प्रेरणा से लिया गया है जो नायक को अपनी शक्तियाँ देता दे है। फ़िल्म का शीर्षक कई कानूनी विवादों में घिरा रहा था।

## इन्हें भी देखें
* 100 दिन
* 1920 (फ़िल्म)

* 1920 लंदन

## सन्दर्भ

श्रेणी:अमेरिकी फ़िल्में
श्रेणी:फ़िल्म
श्रेणी:अंग्रेज़ी फ़िल्में
श्रेणी:डरावनी फिल्में
टाइटैनिक का मलबा

**टाइटैनिक का मलबा** न्यूफ़ाउंडलैंड के तट से लगभग 370 समुद्री मील (690 किलोमीटर) दूर दक्षिण-दक्षिणपूर्व में लगभग 12,500 फीट (3,800 मीटर) की गहराई पर स्थित है। यह दो मुख्य टुकड़ों में स्थित है। उन दोनों टुकड़ों में लगभग 2,000 फीट (600 मीटर) की दूरी है। समुद्र तल से टकराने के कारण हुई क्षति बावजूद जहाज का सामने का हिस्सा अभी भी पहचाना जा सकता है। इसके विपरीत, पीछे का हिस्सा पूरी तरह से बर्बाद हो गया है। 

1912 में अपनी पहली यात्रा के दौरान एक हिमखंड से टकराने के कारण *[[टाइटैनिक]]* डूब गया था। मलबे के चारों ओर कूड़े के ढेर में जहाज़ के साथ डूबने के कारण सैकड़ों-हज़ारों चीज़ें बिखरी हुई हैं। यात्रियों और चालक दल के शव भी इसी कूड़े में हुए  होंगे लेकिन तब से उनका समुद्री जीवों द्वारा उपभोग कर लिया गया है। इसके डूबने के बाद मलबे को खोजने की आशा में कई अभियान चलाये गए थे। समुद्र तल का मानचित्रण करने के लिए सोनार का उपयोग भी किया गया था। लेकिन यह सब असफल प्रयास रहे। 1985 में, जीन-लुई मिशेल और रॉबर्ट बैलार्ड के नेतृत्व में एक संयुक्त फ्रांसीसी-अमेरिकी अभियान द्वारा अंततः मलबे का पता लगा लिया गया। 

यह मलबा गहन रुचि का केंद्र रहा है और कई पर्यटक और वैज्ञानिक अभियानों ने इसका दौरा किया है। जून 2023 में, टाइटन नामक पनडुब्बी से इसके पास गए पांच यात्री विनाशकारी विस्फोट के बाद मारे गए थे। टाइटैनिक के मलबे को ऊपर उठाने के लिए कई योजनाएँ प्रस्तावित की गई हैं। हालाँकि, मलबा इतना कमजोर है कि इसे उठाया नहीं जा सकता और यह यूनेस्को सम्मेलन द्वारा संरक्षित है। साथ ही यह मलबा समुद्र में तेज़ी से गल रहा है। इसमें प्रतिदिन 180 किलो मलबा समुद्री बैक्टीरिया खा रहे हैं। ऐसे ही होते रहने पर यह मलबा 20-30 साल में समुद्र में पूरा घुल जायेगा।

## इन्हें भी देखें
* टाइटैनिक का डूबना

## सन्दर्भ

श्रेणी:टाइटैनिक
श्रेणी:यूनाइटेड किंगडम में आपदाएँ
श्रेणी:कनाडा में आपदाएँ
श्रेणी:संयुक्त राज्य अमेरिका में आपदाएँ
उदयनिधि स्टालिन

उदयनिधि स्टालिन (जन्म 27 नवंबर 1977) एक भारतीय फिल्म निर्माता, अभिनेता और राजनीतिज्ञ हैं। वे प्रमुख रूप से तमिल सिनेमा में काम करते हैं। उनके पिता एम. के. स्टालिन तमिलनाडु के मुख्यमंत्री है। उदयनिधि को दिसंबर 2022 में पिता के नेतृत्व वाले मंत्रालय में तमिलनाडु के युवा कल्याण और खेल विकास, विशेष अधिनियम कार्यान्वयन विभाग के मंत्री व 28 सितंबर 2024 को तमिलनाडु के उपमुख्यमंत्री के रूप में नियुक्त किया गया। वे तमिलनाडु विधानसभा में चेपॉक-थिरुवल्लिकेनी विधानसभा क्षेत्र से जुड़े हुए हैं। 

उन्होंने अपने प्रोडक्शन स्टूडियो रेड ज्वॉइंट मूवीज़ के साथ एक निर्माता और वितरक के रूप में फिल्म जगत में प्रवेश किया। उन्होंने *कुरुवी* (2008), *आधवन* (2009), *मनमदन अम्बु* (2010) और *7औम अरिवु* (2011) शीर्षक फ़िल्में बनाईं। बाद में उन्होंने रोमांटिक कॉमेडी फ़िल्म *ओरु कल ओरु कन्नडी* (2012) में एक अभिनेता की भूमिका निभाई। उसके बाद से उन्होंने अपनी फिल्मों का निर्माण और अभिनय करना जारी रखा। 

## आरंभिक जीवन
उदयनिधि स्टालिन तमिलनाडु के मुख्यमंत्री एम. के. स्टालिन के पुत्र, पूर्व मुख्यमंत्री एम. करुणानिधि के पोते हैं। उन्होंने डॉन बॉस्को मैट्रिकुलेशन हायर सेकेंडरी स्कूल में अपनी आरंभिक शिक्षा प्राप्त की और चेन्नई के लोयोला कॉलेज से विज़ुअल कम्युनिकेशंस में डिग्री हासिल की। उनके कई रिश्तेदार 1950 के दशक से राजनीति और तमिल सिनेमा में सक्रिय रूप से शामिल रहे हैं। उनके चचेरे भाई अरुलनिधि और दयानिधि अज़गिरि क्रमशः अभिनेता और निर्माता हैं।

## संदर्भ

श्रेणी:तमिल अभिनेता
श्रेणी:राजनीतिज्ञ
श्रेणी:फ़िल्म निर्देशक
लॉरी फ़िंक

लॉरेंस डगलस फ़िंक (जन्म 2 नवंबर, 1952) एक अमेरिकी अरबपति व्यवसायी हैं। वे अमेरिकी बहुराष्ट्रीय निवेश प्रबंधन निगम ब्लैकरॉक के वर्तमान अध्यक्ष और सीईओ हैं। 

ब्लैकरॉक दुनिया की सबसे बड़ी धन-प्रबंधन कंपनी है। इस कंपनी के पास 10 ट्रिलियन अमेरिकी डॉलर से अधिक की संपत्ति है। फ़ॉर्ब्स पत्रिका के अनुमान के अनुसार अप्रैल 2022 में फ़िंक की कुल संपत्ति 1 बिलियन अमरीकी डॉलर थी। वे विदेश संबंध परिषद और विश्व आर्थिक मंच के बोर्ड में बैठते हैं।

## प्रारंभिक जीवन और शिक्षा
फ़िंक का जन्म 2 नवंबर 1952 को हुआ था। वे कैलिफोर्निया के वान नुय्स में एक यहूदी परिवार में पले-बढ़े तीन बच्चों में से एक थे। वहाँ उनकी माँ लीला (1930-2012) एक अंग्रेज़ी की प्रोफेसर थीं और उनके पिता फ्रेडरिक (1925-2013) एक जूते की दुकान के मालिक थे। उन्होंने 1974 में यूसीएलए से राजनीति विज्ञान में बी.ए. की उपाधि प्राप्त की। फ़िंक कप्पा बीटा फ़ी के भी सदस्य है। इसके बाद उन्होंने 1976 में यूसीएलए एंडरसन ग्रेजुएट स्कूल ऑफ़ मैनेजमेंट से रियल एस्टेट में एम.बी.ए. किया।

## आगामी जीवन
फ़िंक ने अपने व्यवसायी जीवन की शुरुआत 1976 में न्यूयॉर्क स्थित निवेश बैंक फ़र्स्ट बोस्टन से की थी। वहाँ वे पहले बंधक-समर्थित सुरक्षा व्यापारियों में से एक थे और अंततः फर्म के बॉण्ड विभाग का प्रबंधन किया। फ़िंक फ़र्स्ट बोस्टन में प्रबंधन समिति के सदस्य, प्रबंध निदेशक और कर योग्य निश्चित आय प्रभाग के सह-प्रमुख थे। उन्होंने रियल एस्टेट उत्पाद समूह का नेतृत्व भी किया। 

## सन्दर्भ

## बाहरी कड़ियाँ

*त्रिपक्षीय आयोग में सदस्यता  
*विश्व आर्थिक मंच पर न्यासी बोर्ड
*निदेशक मंडल काउंसिल ऑन फ़ॉरेन रिलेशंस
*वित्त एवं निवेश के लिए लॉरी और लॉरेंस फ़िंक

श्रेणी:अमेरिकी अरबपति
श्रेणी:अरबपति लोग
श्रेणी:कैलिफ़ोर्निया के लोग
विश्व खुशहाली रिपोर्ट

**विश्व खुशहाली रिपोर्ट** गैलप वर्ल्ड पोल डेटा द्वारा संचालित सतत विकास समाधान नेटवर्क का एक प्रकाशन है। यह सरकारी नीति के मानदंड के रूप में खुशी और कल्याण पर अधिक ध्यान देने की विश्वव्यापी मांग को दर्शाता है।
यह आज दुनिया में खुशी की स्थिति की समीक्षा करता है और दिखाता है कि कैसे खुशी का विज्ञान खुशी में व्यक्तिगत और राष्ट्रीय भिन्नताओं की व्याख्या करता है। 
मार्च 2023 तक, फ़िनलैंड को लगातार छह बार दुनिया का सबसे खुशहाल देश का दर्जा दिया गया है। 

यह रिपोर्ट सतत विकास समाधान नेटवर्क का प्रकाशन है, जो संयुक्त राष्ट्र की एक वैश्विक पहल है। रिपोर्ट मुख्य रूप से गैलप वर्ल्ड पोल के डेटा का उपयोग करती है। प्रत्येक वार्षिक रिपोर्ट जनता के लिए वर्ल्ड हैप्पीनेस रिपोर्ट वेबसाइट पर डाउनलोड के लिए उपलब्ध है। 2020 रिपोर्ट के संपादक हैं जॉन एफ. हेलिवेल, रिचर्ड लेयर्ड, जेफरी डी. सैक्स, और जन-इमैनुएल डी नेवे। सहयोगी संपादक हैं लारा अक्निन, शुन वांग, और हैफ़ांग हुआंग। 
## इतिहास
जुलाई 2011 में संयुक्त राष्ट्र महासभा द्वारा प्रस्ताव 65/309 द्वारा *खुशी: विकास की समग्र परिभाषा की ओर* को अपनाया गया। 
सदस्य देशों को अपने लोगों की खुशी मापने और सार्वजनिक नीति को निर्देशित करने में मदद के लिए डेटा का उपयोग करने के लिए आमंत्रित किया जाता है। 2 अप्रैल 2012 को संयुक्त राष्ट्र की पहली उच्च स्तरीय बैठक हुई, जिसका नाम था *वेलबीइंग एंड हैप्पीनेस: डिफाइनिंग ए न्यू इकोनॉमिक पैराडाइम*। 
## तरीके और दर्शन
राष्ट्रीय खुशहाली की रैंकिंग पोलिंग कंपनी गैलप, इंक. द्वारा दुनिया भर में किए गए कैंट्रिल लैडर सर्वेक्षण पर आधारित है। भलाई के व्यक्तिपरक माप का उपयोग नीचे से ऊपर के दृष्टिकोण के रूप में किया जाता है जो उत्तरदाताओं को अपनी भलाई का मूल्यांकन करने के लिए स्वतंत्र करता है।

## वार्षिक रिपोर्ट विषय
वर्ल्ड हैप्पीनेस रिपोर्ट 2012, 2013, 2015, 2016 (एक अपडेट), 2017, 2018, 2019, 2020, 2021 और 2023 में जारी की गई थी। देशों की ख़ुशी और खुशहाली के स्तर की रैंकिंग के अलावा, प्रत्येक रिपोर्ट में योगदान देने वाले लेखक होते हैं और एक विशेष विषय पर सबसे अधिक ध्यान केंद्रित किया जाता है।
## इन्हें भी देखें

## सन्दर्भ

श्रेणी:मानव विकास सूचकांक
चोट्टानिक्करा मंदिर

**चोट्टानिक्करा देवी मंदिर** एक मंदिर है जो भारत के केरल राज्य में एर्नाकुलम जिले के कोच्चि शहर के दक्षिणी उपनगर चोट्टानिक्करा में स्थित है। राज्य के सबसे लोकप्रिय मंदिरों में से एक  यह मंदिर हिंदू देवी भगवती (जो कि महालक्ष्मी का एक रूप हैं) को समर्पित है। ऐसी मान्यता है कि वह अपने पति महाविष्णु के साथ चोट्टानिक्करा में रहती हैं। यह मंदिर भूत-प्रेत भगाने के लिए भी जाना जाता है।

मंदिर की वास्तुकला के संदर्भ में चोट्टानिक्करा मंदिर सबरीमाला मंदिर के साथ प्राचीन विश्वकर्मा स्थपति (लकड़ी की मूर्ति) का उत्कृष्ट प्रमाण है। श्री महामाया भगवती (आदि पराशक्ति), सरस्वती, लक्ष्मी और पार्वती देवी, केरल में सर्वाधिक लोकप्रिय देवियों में से एक और हिंदू धर्म में सर्वोच्च मातृ देवी हैं। मंदिर में चोट्टानिक्करा देवी *(मेलेकवु भगवती)* की पूजा तीन अलग-अलग रूपों में की जाती है: सुबह महासरस्वती के रूप में, सफेद रंग में लिपटी हुई; दोपहर में महालक्ष्मी के रूप में, लाल रंग में लिपटी हुई; और शाम को महापार्वती के रूप में, नीले रंग में सजी हुई रहती है। इस मंदिर में भक्त *"अम्मे नारायण, देवी नारायण, लक्ष्मी नारायण, भद्रे नारायण"* का जाप करते हैं। देवी 'कीज़क्कावु भगवती' को उनके उग्र रूप में *भद्रकाली* माना जाता है। भद्रकाली, माँ काली का एक रूप है, जो *राक्षस राजा दारिका* को मारने के लिए भगवान शिव की तीसरी आँख से पैदा हुई थीं। आमतौर पर मानसिक बीमारियों से पीड़ित लोग मंदिर में आते हैं, क्योंकि कहा जाता है कि चोट्टानिक्करा देवी अपने भक्तों को ठीक कर देती हैं। 'गुरुथी पूजा' देवी महाकाली का आह्वान करने के लिए देर शाम को की जाने वाली एक रस्म है। पहले 'गुरुथी पूजा' केवल शुक्रवार को ही की जाती थी। लेकिन आजकल यह हर दिन किया जाता है।

## सन्दर्भ

श्रेणी:केरल में देवी मन्दिर
श्रेणी:भारत में मंदिर
मैथ्यू पेरी

**मैथ्यू लैंगफोर्ड पेरी** (; 19 अगस्त, 1969 - 28 अक्टूबर, 2023) अमेरिकी-कनाडाई अभिनेता, हास्य अभिनेता और निर्माता थे। उन्हें एनबीसी टेलीविजन धारावाहिक *[[फ्रेंड्स]]* (1994-2004) में चैंडलर बिंग के रूप में अंतर्राष्ट्रीय पहचान मिली।

मैथ्यू टेलीविजन शृंखला *स्टूडियो 60 ऑन द सनसेट स्ट्रिप* में काम किये हैं। उन्होंने कई फिल्मों में भी काम किया है जिसमें, *फूल्स रश इन*, *ऑलमोस्ट हीरोज़*, *द होल नाइन यार्ड्स*, *17 अगेन* और *द रॉन क्लार्क स्टोरी* शामिल हैं। 2010 में, उन्होंने वीडियो गेम *फ़ॉलआउट: न्यू वेगास* में बेनी नाम के किरदार को आवाज़ दी।

वह एबीसी धारावाहिक *मिस्टर सनशाइन* के सह-निर्माता, सह-लेखक, कार्यकारी निर्माता और मुख्य अभिनेता थे। यह 2011 में फरवरी से अप्रैल तक चला। अगस्त 2012 में, मैथ्यू ने एनबीसी के धारावहिक *गो ऑन* में रयान किंग के रूप में अभिनय करना शुरू किया। यह 10 मई 2013 को बंद हो गया। मैथ्यू ने 2015 से 2017 तक सीबीएस पे प्रसारित होने वाले धारावाहिक *द ऑड कपल* में ऑस्कर मैडिसन की भूमिका निभाते हुए अभिनय किया।

मैथ्यू का जन्म 19 अगस्त 1969 को विलियमस्टाउन, मैसाचुसेट्स में हुआ था। उनकी मां, सुजैन मैरी मॉरिसन कनाडाई पत्रकार हैं। उनके पिता, जॉन बेनेट पेरी (जन्म 1941) अमेरिकी अभिनेता और पूर्व मॉडल हैं। उनके माता-पिता का उनके पहले जन्मदिन से पहले ही तलाक हो गया। उनकी मां ने कनाडा में जन्मे पत्रकार कीथ मॉरिसन से शादी कर ली। उनका पालन-पोषण उनकी मां ने ओटावा, ओंटारियो में किया।

## सन्दर्भ

## बाहरी कड़ियाँ
* 

श्रेणी:1969 में जन्मे लोग
श्रेणी:कनाडा के लोग
श्रेणी:अमेरिकी अभिनेता
श्रेणी:२०२३ में निधन
भारत का विदेशी ऋण

**भारत का विदेशी ऋण** देश के ऋण का वह हिस्सा है जो  वाणिज्यिक बैंकों, सरकारों या अंतरराष्ट्रीय वित्तीय संस्थानों सहित विदेशी ऋणदाताओं से उधार लिया गया है।

भारत का विदेशी ऋण आंकड़ा एक तिमाही के अंतराल के  आधार पर प्रकाशित किया जाता है। कैलेंडर वर्ष की पहली दो तिमाहियों के आंकड़े भारतीय रिज़र्व बैंक द्वारा प्रकाशित किए जाते हैं। पिछली दो तिमाहियों का आंकड़ा वित्त मंत्रालय द्वारा संकलित और प्रकाशित किया जाता है। भारत सरकार ऋण पर एक वार्षिक स्थिति रिपोर्ट भी प्रकाशित करती है जिसमें देश की विदेशी ऋण स्थिति का विस्तृत सांख्यिकीय विश्लेषण होता है।
## ऐतिहासिक ऋण
### वर्ष के अनुसार बाह्य ऋण

### लंबी अवधि के ऋण
भारत के विदेशी ऋण का संरचना स्तर नीचे दिया गया है। दीर्घकालिक उधार (परिपक्वता के लिए एक वर्ष से अधिक) भारत के विदेशी ऋण पर हावी होता है। भारत अपने दीर्घकालिक विदेशी ऋण को सात प्रमुख भागों में वर्गीकृत करता है। बाह्य ऋण स्तंभ मार्च 2021 के अंत में बकाया बाह्य ऋण स्टॉक के मूल्य को केंद्रित करता है।

## ऋण मुद्रा संरचना
भारत का विदेशी ऋण के अन्तर्गत कई मुद्रायें आते है, जिसके अपने -अपनए देश में अलग नाम से प्रसिद्ध है। जिसमें संयुक्त राज्य अमेरिका में मुद्रा डॉलर नाम से प्रसिद्ध है। 31 मार्च 2020 तक देश का 53.7% ऋण अमेरिकी डॉलर में था। शेष ऋण भारतीय रुपये (31.9%), जापानी येन (5.6%), विशेष मुद्रा अधिकार (4.5%), यूरो (3.5%) और अन्य मुद्राएँ (0.8%) रखी गई हैं। default/files/India%27s%20बाहरी%20ऋण%20-%20A%20Status%20Report%202019-20.pdf|website=वित्त मंत्रालय|access-date=2 अप्रैल 2021|दिनांक=मार्च 2020
## सन्दर्भ

श्रेणी:भारत की अर्थव्यवस्था
श्रेणी:भारत का विदेशी ऋण
विशाल बरगद का पेड़

**विशाल बरगद का पेड़** पश्चिम बंगाल के हावड़ा शहर में स्थित एक 250 साल पुराना बरगद का वृक्ष है। स्थानीय लोगों का मानना है कि 1787 में जब इस वृक्ष के आस-पास आचार्य जगदीश चंद्र बोस भारतीय वनस्पति उद्यान को स्थापित किया गया था, उस वक्त इस वृक्ष की आयु 15 से 20 साल की थी। इस लिहाज से देखने पर आज इस बरगद की उम्र लगभग 250 साल से भी अधिक हो सकती है। इस वृक्ष को दूर से देखने पर ऐसा लगता है कि इसके आस-पास एक पूरा जंगल स्थित है। दरअसल, इस बरगद के पेड़ की शाखाओं से निकली जटाएँ पानी की तलाश में जमीन के नीचे काफ़ी गहराई में जा पहुँची हैं, जो अब वृक्ष के जड़ के रूप में इसे पानी और सहारा देने का काम करती है। यह वृक्ष जिस वनस्पति उद्यान में स्थित है वहाँ संसार के पाँच महाद्वीपों से एकत्रित किये गये कई अन्य वृक्ष भी देखे जा सकते हैं परन्तु आगंतुकों के बीच सदैव से यह बरगद का वृक्ष आकर्षण का कारण बना रहा है। 1884 और 1925 में आए 2 चक्रवाती तुफानों के कारण इस वृक्ष को काफी नुकसान पहुँचा था और इसके शाखाओं में फफूंदी लग गई थी। इस कारण 1925 में इसके एक मुख्य शाखा को काटना पड़ गया था।

14,500 वर्ग मीटर में फैला यह वृक्ष तकरीबन 24 मीटर ऊँचा है। इसकी 3 हजार से अधिक जटाएँ हैं, जो अब जड़ों में बदल चुकी हैं। इसे दुनिया का सबसे चौड़ा पेड़ या *वॉकिंग ट्री* भी कहा जाता है। इस पेड़ पर पक्षियों की 80 से अधिक प्रजातियाँ निवास करती हैं। 19वीं शताब्दी की कुछ यात्रा वृत्तातों में भी इस वृक्ष का उल्लेख देखने को मिलता है। इसकी विशलता को देखते हुए गिनीज़ बुक ऑफ़ वर्ल्ड रिकॉर्ड्स में भी इसका नाम दर्ज किया गया है। इस विशाल बरगद के वृक्ष के सम्मान में भारत सरकार ने साल 1987 में एक डाक टिकट  जारी किया था। यह वृक्ष भारतीय वनस्पति सर्वेक्षण का प्रतीक चिह्न भी है।

## गठन
वैज्ञानिकों का मानना हैं कि बरगद का यह वृक्ष दुनिया का सबसे चौड़ा वृक्ष है, जो लगभग 14,500 वर्ग मीटर में फैला हुआ है। इस वृक्ष की 3,372 से अधिक जटाएँ वर्तमान समय में जड़ का रूप ले चुकी हैं। इसके मूल तने की परिधि वर्तमान में लगभग 18.918 वर्ग मीटर के क्षेत्र में फैला हुआ है। वृक्ष की परिधि लगभग 486 मीटर है। इसकी सबसे ऊँची शाखा 24 मीटर लंबी है। वर्तमान में जमीन तक पहुंचने वाली इसके स्तंभ जड़ों की कुल संख्या 3,772 है।

वानस्पतिक विज्ञान में इस वृक्ष का वैज्ञानिक नाम *फिकस बेंघालेंसिस* है, जो मोरेसी परिवार से संबंधित है। वृक्ष की यह प्रजाति मूल रूप से भारत में पाई जाती है। इसके फल छोटे अंजीर जैसे और मीठे होते हैं।

## इन्हें भी देखें
*बरगद
*पीपल
## सन्दर्भ

श्रेणी:वनस्पति
श्रेणी:वृक्ष
श्रेणी:वनस्पति जातियाँ
लाठी (2022 फिल्म)

**लाठी**, जिसे लाठीचार्ज के नाम से भी जाना जाता है, 2022 की एक भारतीय तमिल भाषा की लड़ाई झगडे और रोमांचक फिल्म है, जिसको ए. विनोथ कुमार ने निर्देशित किया है और राणा प्रोडक्शन के रमाना और नंदा दुरैराज द्वारा निर्मित किया गया है। फिल्म में विशाल, सुनैना और प्रभु हैं। फिल्म का संगीत युवान शंकर राजा द्वारा तैयार किया गया है, सिनेमैटोग्राफी बालासुब्रमण्यम और बालकृष्ण थोटा द्वारा नियंत्रित किया गया है और संपादन एनबी श्रीकांत द्वारा किया गया है।

इसकी शूटिंग तिरुवन्मियूर और चेन्नई सहित पूरे तमिलनाडु में बड़े पैमाने पर की गई और अंतिम भाग हैदराबाद में फिल्माया गया।

शुरुआत में यह फिल्म 12 अगस्त 2022 को सिनेमाघरों में प्रदर्शित होने वाली थी, लेकिन अभिनेता विशाल की कई चोटों के कारण इसे 15 सितंबर 2022 तक स्थगित कर दिया गया, हालांकि प्रदर्शन की तारीख फिर से अनिश्चित काल के लिए स्थगित कर दी गई। अंत में यह फ़िल्म 22 दिसंबर 2022 को सिनेमाघरों में प्रदर्शित हुई थी, जिसे समीक्षकों से मिली-जुली समीक्षा मिली थी।

## निर्माण
फिल्म का अस्थायी नाम विशाल32 रखा गया था। 17 अक्टूबर 2021 को, फिल्म का आधिकारिक शीर्षक लाठी के रूप में अनावरण किया गया था, जिसे इसलिए चुना गया क्योंकि यह नाम कई भाषाओं में काम आने वाला था। उसी समय, यह बताया गया कि फिल्म पूरे भारत में सितम्बर महीने में पर्दर्शित (तमिल, तेलुगु, मलयालम, कन्नड़ और हिंदी में) होगी, हालांकि प्रदर्शित होने की तारीख टाल दी गई।

## पात्र-निर्धारण
इस फिल्म में विशाल को एक बार फिर पुलिस की भूमिका निभाने के लिए लिया गया है, इससे पहले वे वीरमाए वागई सूदम, अयोग्या और पायुम पुली और वेदी और सत्यम जैसी फिल्मों में पुलिस की भूमिका निभा चुके हैं। सुनैना को मुख्य महिला अभिनेत्री की भूमिका निभाने के लिए लिया गया है। सुनैना ने 9 साल बाद विशाल (अभिनेता) के साथ फिर से जोड़ी में अभिनय किया है, इस फिल्म में सुनैना ने अभिनेता की पत्नी की भूमिका निभाई है। निर्माताओं ने घोषणा की कि फिल्म का निर्माण करने वाले रमना को फिल्म में मुख्य प्रतिद्वंद्वी के रूप में लिया गया है। अनुभवी अभिनेता प्रभु को इस फिल्म में एक महत्वपूर्ण भूमिका निभाने के लिए लिया गया है।

## प्रदर्शन तिथि
यह फिल्म क्रिसमस के मौके पर 22 दिसंबर 2022 को सिनेमाघरों में प्रदर्शित हुई थी। फिल्म को पहले 12 अगस्त 2022 को सिनेमाघरों में प्रदर्शित करने की योजना बनाई गई थी, किन्तु अभिनेता विशाल की कई चोटों के कारण इसे 15 सितंबर 2022 तक स्थगित कर दिया गया, हालांकि प्रदर्शन की तारीख फिर से अनिश्चित काल के लिए स्थगित कर दी गई। तमिलनाडु में फिल्म के वितरण अधिकार रेड जायंट मूवीज के बैनर तले उदयनिधि स्टालिन द्वारा हासिल किए गए थे। फिल्म के आंध्र प्रदेश और तेलंगाना वितरण अधिकार जेपीआर फिल्म्स को मिले हैं।

## सन्दर्भ

श्रेणी:तमिल फ़िल्म
श्रेणी:भारतीय फ़िल्में
श्रेणी:2022 की फ़िल्में
थिएरी हेनरी

**थिएरी हेनरी** () एक फ्रांसीसी पेशेवर फुटबॉल कोच, पूर्व खिलाड़ी और एक खेल प्रसारक हैं जो वर्तमान में सीबीएस स्पोर्ट्स के साथ काम करते हैं। उन्हें सर्वकालिक महान स्ट्राइकरों में से एक तथा प्रीमियर लीग के इतिहास में सबसे महान खिलाड़ियों में से एक माना जाता है। प्रीमियर लीग क्लब आर्सेनल का 250 से भी ज्यादा मैचों में प्रतिनिधित्व करने वाले हेनरी को क्लब का अब तक का सबसे महान खिलाड़ी नामित किया गया है। हेनरी 2003 में बैलोन डी'ओर तथा 2003 और 2004 में फीफा वर्ल्ड प्लेयर ऑफ द ईयर दोनों के लिए उपविजेता रहे। उन्हें रिकॉर्ड तीन बार एफडब्ल्यूए फुटबॉलर ऑफ द ईयर और लगातार छह बार पीएफए ​​टीम ऑफ द ईयर में नामित किया गया। 2004 में पेले द्वारा हेनरी को दुनिया के महानतम जीवित खिलाड़ियों की फीफा 100 सूची में नामित किया गया था।

हेनरी ने 1999 में मौजूदा सीरी ए चैंपियन जुवेंटस के साथ अनुबंध करने से पहले 1994 में मोनाको के साथ अपने पेशेवर फुटबॉल करियर की शुरुआत की थी। हालाँकि सीमित खेल समय और क्लब के पदानुक्रम के साथ असहमति के कारण हेनरी 1999 में प्रीमियर लीग क्लब आर्सेनल में £1.1 करोड़ के अनुबंध पर शामिल हो गए। लंबे समय तक मेंटर (mentor) और कोच आर्सेन वेंजर की देखरेख में हेनरी एक शानदार स्ट्राइकर बने और सभी प्रतियोगिताओं में 228 गोल के साथ आर्सेनल के सर्वकालिक अग्रणी स्कोरर बन गए। उन्होंने रिकॉर्ड चार बार प्रीमियर लीग गोल्डन बूट पुरस्कार जीता। 

## सन्दर्भ

## बाहरी कड़ियाँ

* थिएरी हेनरी एफसी बार्सिलोना में

श्रेणी:1977 में जन्मे लोग
श्रेणी:जीवित लोग
श्रेणी:फुटबॉल खिलाड़ी
दुनिया विजय

**दुनिया विजय** या दुनिया विजी का वास्तविक नाम बी आर विजय कुमार है। वे एक कन्नड़ फ़िल्म जगत के अभिनेता हैं। *दुनिया* (2007) जैसी फ़िल्म से लेकर उन्होंने अपने जीवन की शुरुआत छोटी भूमिकाएँ निभाते हुए की। उन्हें *चंदा* (2007), *जंगली* (2009), *जॉनी मेरा नाम प्रीति मेरा काम* (2011) और *जयम्मना मागा* (2013) में उनके बेहतरीन प्रदर्शन के लिए जाना जाता है।

विजय ने अपने फ़िल्मी जीवन की शुरुआत *रंगा एसएसएलसी*, *जोगी*, *श्री* और *ई राजीव गांधी अल्ला* आदि फ़िल्मों के साथ की। जीवन का सबसे निर्णायक मोड़ उनके दोस्त सूरी के निर्देशन में बनी उनकी पहली फ़िल्म 'दुनिया' से आया। इस फ़िल्म के लिए उन्हें राज्य और फ़िल्मफ़ेयर पुरस्कार दिया गया। उन्होंने जरासंध, जॉनी मेरा नाम प्रीति मेरा काम और वीरबाहु सहित विभिन्न फिल्मों में काम किया। 2013 में उन्होंने अपनी खुद की प्रोडक्शन कंपनी दुनिया टॉकीज़ शुरू की। विजय ने 2021 की फिल्म सलागा का निर्देशन किया और उसमें अभिनय भी किया। हालाँकि, उनका जीवन विवादों से घिरा रहा है, जिसमें 2016 में मस्ती गुड़ी के सेट पर स्टंट से संबंधित दुर्घटना और 2018 में एक दोस्त के साथ कथित तौर पर मारपीट और अपहरण के आरोप में गिरफ्तारी जैसी घटनाएँ शामिल हैं।

## जीवन
विजय ने अपने फ़िल्मी जीवन की शुरुआत सुदीप के साथ योगराज भट्ट की फ़िल्म रंगा एसएसएलसी में निभाई गई अपनी एक भूमिका के साथ किया। इसके बाद उन्होंने जोगी, श्री और ई राजीव गांधी अल्ला फ़िल्मों में काम किया। वे टेलीविजन में अन्य भूमिकाओं में भी नज़र आए।

विजय के जीवन का महत्वपूर्ण मोड़ उनके दोस्त सूरी की पहली निर्देशित फ़िल्म *दुनिया* से आया। इस फ़िल्म में विजय को एक दयालु, भोले-भाले ग्रामीण लड़के के रूप में दिखाया गया था जो अंडरवर्ल्ड के गुंडों के हाथों में पड़ जाता है। जहाँ वह वहीं उनके साथ काम करने लगता है। उनके अभिनय को आलोचकों से सकारात्मक समीक्षा मिली। इस फ़िल्म में निभाई गई अपनी भूमिका के लिए विजय ने राज्य और फ़िल्मफ़ेयर पुरस्कार जीता।

युग एक एक्शन-प्रधान फ़िल्म है जो *दुनिया* के समान है लेकिन यह बॉक्स-ऑफिस पर सफल नहीं रही। जब प्रकाश राय ने अचानक फिल्म छोड़ दी तब विजय ने *गेलेया* में वह भूमिका निभाई।

## सन्दर्भ

श्रेणी:कन्नड़ भाषा
श्रेणी:अभिनेता
श्रेणी:कन्नड़ अभिनेता
रमई राम

**रमई राम** (1 जनवरी 1944 - 14 जुलाई 2022) वीआईपी से एक भारतीय राजनीतिज्ञ थेऔर बिहार के बोचहां से नौ बार विधायक रह चुके थे।

## व्यक्तिगत जीवन
रमई राम का जन्म बिहार के  मुजफ्फरपुर में किसुनी राम के घर एक दलित परिवार में हुआ था।

जब वह परिवहन मंत्री थे तब उनकी बेटी गीता कुमारी को राज्य परिवहन प्राधिकरण का सदस्य नियुक्त किया गया था और बाद में वह बिहार से एमएलसी बनीं।
उनकी दूसरी बेटी रेखा देवी भी बिहार में एमएलसी थीं।

14 जुलाई 2022 को 78 वर्ष की आयु में कंकड़बाग , पटना के मेदांता अस्पताल में उनका निधन हो गया।

## सन्दर्भ

श्रेणी:1944 में जन्मे लोग
श्रेणी:२०२२ में निधन
थमन एस

**थमन एस** (जन्म 16 नवंबर 1983) या एस. एस. थमन का वास्तविक नाम घंटासला सई श्रीनिवास है। थमन एस एक भारतीय संगीतकार, पेशेवर ढोलवादक(ड्रमर) और पार्श्व गायक हैं। उन्होंने मुख्य रूप से तेलुगु और तमिल फिल्मों में काम किया है।  थमन एक प्रतिभाशाली बालक थे। उन्होंने 3 साल की उम्र में ड्रम बजाना शुरू कर दिया था। उनके पिता उनके पहले शिक्षक थे। वे एक कुशल ड्रमर भी थे, जिन्होंने प्रसिद्ध ताल वादक शिवमणि के साथ काम किया था। थमन ने 11 साल की उम्र में एक सहायक ड्रमर के रूप में फिल्म उद्योग में प्रवेश किया था। वे 1994 में तेलुगु फिल्म *भैरव द्वीपम* के बैकग्राउंड स्कोर के लिए अपने पिता के साथ गए थे।  संगीत निर्देशक बनने से पहले उन्होंने दुनिया भर में 7000 मंचीय प्रस्तुतियाँ दीं। फ़िल्म संगीत निर्देशक बनने से पहले उन्होंने 64 भारतीय संगीत निर्देशकों के लिए रिदम बॉक्स प्लेयर, कीबोर्ड प्रोग्रामर और 900 फिल्मों के लिए ड्रमर के रूप में काम किया। एक संगीत निर्देशक के रूप में उनकी पहली रिलीज़ तेलुगु में *किक (2009 फ़िल्म) * और तमिल में *सिंधनई सेई* थी, दोनों फ़िल्में 2009 में रिलीज़ हुई थीं। 

उन्होंने भारत के सबसे प्रसिद्ध निर्देशकों में से एक शंकर की *बॉयज़* (2003) के साथ अपने अभिनय की शुरुआत की। उन्हें यह भूमिका पूरी तरह से अपने ड्रम बजाने के कौशल के आधार पर मिली थी क्योंकि फिल्म में उनका किरदार एक किशोर का है जो एक बैंड में ड्रमर होता है। फ़िल्म की सफलता के बाद उनके पास अभिनय के अनेकों प्रस्ताव आए, लेकिन उन्होंने अपने संगीत को जारी रखने का फैसला किया।

## सन्दर्भ

श्रेणी:तमिल
श्रेणी:गायक
श्रेणी:संगीतकार
श्रेणी:अभिनेता
ब्रूनो फर्नांडीस

**ब्रूनो फर्नांडीस** () एक पुर्तगाली पेशेवर फुटबॉलर हैं जो प्रीमियर लीग क्लब मैनचेस्टर यूनाइटेड और पुर्तगाल की राष्ट्रीय टीम के लिए मिडफील्डर के रूप में खेलते हैं। उन्हें दुनिया के सर्वश्रेष्ठ आक्रामक मिडफील्डरों में से एक माना जाता है।

पोर्तो में जन्मे फर्नांडीस ने अपने करियर की शुरुआत इटालियन सीरी बी क्लब नोवारा से की, लेकिन जल्द ही वह 2013 में सीरी ए क्लब उडिनीज़ में चले गए और उसके तीन साल बाद सैम्पडोरिया में शामिल हो गए। इटली में पांच साल के बाद उन्होंने 2017 में पुर्तगाल के क्लब स्पोर्टिंग सीपी के साथ अनुबंध किया, जहां उन्हें क्लब का कप्तान नामित किया गया। उन्होंने 2018 और 2019 में क्लब के साथ लगातार टाकास दा लीगा के साथ-साथ टाका डी पुर्तगाल का खिताब जीता। फर्नांडीस के इस प्रदर्शन के कारण उन्हें दोनों सत्र में प्राइमिरा लीगा टीम ऑफ द ईयर और प्राइमिरा लीगा प्लेयर ऑफ द ईयर में नामित किया गया। 2018-19 के सत्र में उन्होंने सभी प्रतियोगिताओं में 33 गोल करने का रिकॉर्ड बनाया जिससे वह एक सत्र में सबसे अधिक स्कोर करने वाले पुर्तगाली मिडफील्डर बन गए। जनवरी 2020 में फर्नांडीस ने €5.5 करोड़ के लिए मैनचेस्टर यूनाइटेड के साथ अनुबंध किया जो उस समय घरेलू लीग छोड़ने वाले किसी पुर्तगाली खिलाड़ी के लिए दूसरी सबसे बड़ी फीस थी।

फर्नांडिस पुर्तगाल के पूर्व अंतरराष्ट्रीय युवा खिलाड़ी हैं जिन्होंने अंडर-19, अंडर-20, अंडर-21 और अंडर-23 स्तरों पर अपने देश का प्रतिनिधित्व किया है। उन्होंने 2017 में अपना सीनियर अंतरराष्ट्रीय पदार्पण किया तथा 2018 फीफा विश्व कप, 2019 यूईएफए नेशंस लीग फाइनल, यूईएफए यूरो 2020 और 2022 फीफा विश्व कप के लिए पुर्तगाल की टीम में चुने गए।

## सन्दर्भ

## बाहरी कड़ियाँ

*प्रोफाइल मैनचेस्टर यूनाइटेड एफ.सी. की वेबसाइट पर

श्रेणी:1994 में जन्मे लोग
श्रेणी:जीवित लोग
श्रेणी:फुटबॉल खिलाड़ी
सिमलूएइ

**Simeulue**  इंडोनेशिया का एक द्वीप है,  सुमात्रा के पश्चिमी तट से दूर। इसमें 1,754 वर्ग किलोमीटर (677 वर्ग मील) का क्षेत्र शामिल है, जिसमें छोटे अपतटीय द्वीप भी शामिल हैं। 2010 की जनगणना में इसकी जनसंख्या 80,674 थी  और 2020 की जनगणना में 92,865 थी।  2021 के मध्य तक आधिकारिक अनुमान 93,762 था।  इसकी राजधानी सिनाबांग है।

सिमेउलू कभी वेस्ट आचे रीजेंसी का हिस्सा था, लेकिन 1999 में अलग हो गया और एक अलग सिमेउलू रीजेंसी बन गया।

## सन्दर्भ
नियास

**नियास** () इंडोनेशिया के सुमात्रा के पश्चिमी तट पर स्थित एक द्वीप है। नियास द्वीपसमूह ( का भी नाम है
) जिसका केंद्र यह द्वीप है, लेकिन इसमें दक्षिण-पूर्व में बातू द्वीप और पश्चिम में छोटा हिनाको द्वीप भी शामिल है। नियास द्वीप का क्षेत्रफल  है&nbsp;किमी 2 (2,171.8&nbsp;वर्ग&nbsp;मील) (दक्षिण में बट्टू द्वीप और छोटे अपतटीय द्वीप सहित)। यह अधिकतर तराई क्षेत्र है जिसकी ऊंचाई लगभग  तक है&nbsp;मी (2,600&nbsp;फुट) समुद्र तल से ऊपर। 2010 की जनगणना के अनुसार द्वीप पर 756,338 निवासी थे (बटू द्वीप और छोटे अपतटीय द्वीप सहित); 2015 की जनगणना में यह बढ़कर 798,506 हो गई थी  और 2020 की जनगणना के परिणामस्वरूप कुल 880,550 हो गई।  2022 के मध्य तक आधिकारिक अनुमान 902,632 था। 

## टिप्पणी

## सन्दर्भ
परितला अंजनेय मंदिर

**परितला अंजनेय मंदिर** एक ऐसा मंदिर है जिसमें हनुमान की एक विशाल प्रतिमा है। यह दुनिया की दूसरी सबसे ऊँची हनुमान प्रतिमा है। इसे सोलन के मानव भारती विश्वविद्यालय में स्थित 155 फीट और 2 इंच ऊँची एक प्रतिमा से प्रतिस्थापित कर दिया गया है, जो हनुमान को समर्पित है। वर्तमान रिकॉर्ड उत्तरी आंध्र में वासधारा नदी (171 फीट) के तट पर श्रीकाकुलम जिले के मदापम प्रतिमा के पास है। इसे लिम्का बुक ऑफ़ रिकार्ड्स से भी सम्मानित किया जा चुका है।
भारत के बाहर भगवान हनुमान की सबसे ऊँची प्रतिमा कैरापिचैमा, त्रिनिदाद और टोबैगो में है, जो 85 फीट ऊँची है।
## अवस्थिति

### यह मंदिर भारतीय राज्य [[आंध्र प्रदेश]] के [[विजयवाड़ा]] शहर से लगभग 30 किमी दूर [[राष्ट्रीय राजमार्ग-65]] पर [[परितला]] गाँव में स्थित है। यह प्रतिमा 2003 में स्थापित की गई थी और 135 फीट (41 मीटर) ऊँची है। इस मंदिर में [[राम]], [[सीता]], [[लक्ष्मण]] की प्रतिमा भी अवस्थित है। परितला अंजनेय स्वामी (हनुमान) की प्रतिमा अंजनेय मंदिर के शीर्ष पर है। भगवान [[हनुमान]] के हृदय में भी भगवान राम की छवि दिखाई देती है।

## गतिविधियाँ
परितला अंजनेय मंदिर में हनुमान जयंती और राम नवमी त्योहार के दिन भारी भीड़ रहती है। मंगलवार और शनिवार को बड़ी संख्या में श्रद्धालु मंदिर में आते हैं और पूजा-अर्चना करते हैं।

## सन्दर्भ

श्रेणी:हनुमान मंदिर
श्रेणी:भारत में बाह्य मूर्तियाँ
श्रेणी:भारत में विशालकाय मूर्तियाँ
श्रेणी:भारत में मूर्तियाँ
श्रेणी:देशानुसार मूर्तियाँ
श्रेणी:देवतानुसार हिन्दू मन्दिर